open-index/open-wikipedia-markdown huggingface dataset:
מייק ג'אדג'

**מייקל קרייג ג'אדג**' (באנגלית: **Mike Judge**; נולד ב-17 באוקטובר 1962) הוא שחקן, אנימטור, קולנוען ומוזיקאי אמריקאי. הוא נודע כיוצר של סדרת הטלוויזיה ביוויס ובאטהד ויוצר-שותף של הסדרות המלך היל ועמק הסיליקון. כקולנוען הוא כתב וביים את הסרטים ביווס ובאטהד דו אמריקה, מהומה במשרד, אידיוקרטיה: הטמטום שולט ותמצית והיה שותף לכתיבת התסריט של ביוויס ובאטהד עושים את היקום.

ג'אדג' נולד בגואיאקיל, אקוודור וגדל באלבקרקי, ניו מקסיקו. הוא בוגר לימודי פיזיקה באוניברסיטת קליפורניה, סן דייגו. לאחר שהחליט שלא לטפח קריירה בתחום המדעי, ג'אדג' עבר להתמקד ביצירת אנימציה וסרטים קצרים. הסרט הקצר המצויר שלו Frog Baseball (בייסבול צפרדעים) התפתח בהמשך לסדרה המצליחה ביוויס ובאטהד בערוץ MTV כמו גם לסדרה-בת דריה (בה ג'אדג' לא היה מעורב).

ב-1995 החל ג'אדג' בשיתוף פעולה עם תסריטאי משפחת סימפסון לשעבר גרג דניאלס, וביחד הם יצרו את הסדרה המלך היל ברשת פוקס שנמשכה 13 עונות. במהלך השנים לקח ג'אדג' חופש מהסדרה כדי לכתוב ולביים את סרטי הקולנוע מהומה במשרד, אידיוקרטיה ותמצית. עם סיומה של המלך היל הוא החל לעבוד על סדרת הטלוויזיה השלישית שלו, משפחת גוד ברשת ABC, שבוטלה אחרי 13 פרקים.

ארבע שנים אחרי הכישלון של משפחת גוד, חזר ג'אדג' עם סדרה רביעית – עמק הסיליקון ב-HBO, שהייתה הסדרה הלא-מונפשת הראשונה שלו וזכתה לשבחי המבקרים. ב-2017 עלתה לאוויר סדרת אנימציה נוספת של ג'אדג', Tales from the Tour Bus, ששודרה במשך שתי עונות ברשת CINEMAX.

ג'אדג' זכה בפרס אמי לבידור בפריים טיים ובשני פרסי אנני עבור הסדרה המלך היל, ובשני פרסי בחירת מבקרי הטלוויזיה ופרסי סטלייט עבור עמק הסיליקון.

## חיים אישיים
מייקל קרייג ג'אדג' נולד ב-17 באוקטובר 1962 בגואיאקיל, אקוודור. הוא האמצעי מבין שלושה ילדים שנולדו לספרנית מרגרט איבון (לבית בלו) והארכאולוג ויליאם ג'יימס ג'אדג'. אביו עבד עבור ארגון ללא מטרות רווח בגואיאקיל ובחלקים אחרים של אקוודור בתקופה בה נולד ג'אדג', וכשהיה בן שלוש עברה המשפחה לאלבקרקי, ניו מקסיקו, שם גדל ועבד תקופה בחוות תרנגולות. הוא למד בבית הספר התיכון הקתולי על שם פיוס העשירי וסיים תואר ראשון בפיזיקה באוניברסיטת קליפורניה, סן דייגו בשנת 1985.

ג'אדג' התחתן ב-1989 עם פרנצ'סקה מרוקו. הם התגרשו בשנת 2009 אחרי שהביאו לעולם שלושה ילדים. המשפחה התגוררה באוסטין, טקסס, בסנטה מוניקה ובמאליבו, קליפורניה.

## קישורים חיצוניים

* 

## הערות שוליים

קטגוריה:בוגרי אוניברסיטת קליפורניה בסן דייגו
קטגוריה:זוכי פרס אמי לבידור בפריים טיים
קטגוריה:זוכי פרס אנני
קטגוריה:תסריטאי טלוויזיה אמריקאים
קטגוריה:מפיקי טלוויזיה אמריקאים
קטגוריה:במאי טלוויזיה אמריקאים
קטגוריה:סאטיריקנים אמריקאים
קטגוריה:מאיירים אמריקאים
קטגוריה:מפיקי קולנוע אמריקאים
קטגוריה:במאי קולנוע אמריקאים
קטגוריה:אנימטורים אמריקאים
קטגוריה:מדבבים אמריקאים
קטגוריה:אמריקאים שנולדו ב-1962
דייוויד גראש

ביוני 2023 **דייוויד גראש** (David Grusch), קצין לשעבר בחיל האוויר של ארצות הברית, התראיין לכלי תקשורת שונים והעיד בשימוע בבית הנבחרים האמריקאי. גראש טוען כי בעבר ניהל שיחות עם פקידי מודיעין שיידעו אותו כי לממשלה הפדרלית של ארצות הברית יש תוכנית סודית ללכידת עב"מים וכי ברשותה חלליות "לא אנושיות" וכמו גם "טייסיהם המתים".

בשנת 2022, גראש הגיש תלונת חושף שחיתות עבור משרד המפקח הכללי של קהילת המודיעין האמריקאית במטרה שהמשרד יחלוק מידע מסווג עם ועדת המודיעין של הסנאט האמריקאי. בנוסף גראש הגיש גם תלונה אחרת בדבר מעשי נקמה שכוונו כלפיו מצד הממונים עליו בשל תלונה דומה אותה הוא הגיש במהלך 2021.

לטענת גראש הוא נחשף למסמכים המעידים כי ממשלתו של בניטו מוסוליני מצאה חללית "לא אנושית" בצפון איטליה עוד במהלך שנת 1933, וכי הוותיקן סייע לארצות הברית להשיג את החללית ב-1944 או 1945. גראש טוען כי הוא יודע על אזרחים אמריקאים שנפגעו, וכמו גם הוא יודע על אזרחים שנרצחו, כחלק מהמאמצים של הממשלה להסתיר ראיות בדבר העב"מים שנמצאים ברשות הממשל האמריקני. בתגובה לטענותיו של גראש מיוני 2023, סוכנות החלל האמריקנית ומחלקת ההגנה של ארצות הברית פרסמו הצהרות המאשרות כי עד כה אין שום עדות לחיים מחוץ לכדור הארץ וכי אין שום מידע בר אימות על גורמים שיש ברשותם אובייקטים מעולמות אחרים או גורמים שביצעו הנדוס לאחור באובייקטים הללו.

בעדות שגראש נתן תחת שבועה לוועדת הפיקוח והרפורמה של בית הנבחרים ביולי 2023 הוא חזר על כמה מהטענות אותן סיפק בעבר ובנוסף טייס הקרב האמריקאי בדימוס ריאן גרייבס ומפקד הצי האמריקני בדימוס דייוויד פרייבור סיפקו באותה ההזדמנות גם עדויות אודות חוויותיהם האישיות הקשורות לתחום העב"מים. גראש העיד כי אינו יכול לספק בפומבי מידע נוסף אודות כמה מההיבטים הנוגעים לטענותיו, אך הציע למסור פרטים נוספים לנציגי ועדת הפיקוח והרפורמה של בית הנבחרים במתקן נפרד.

הפרשה משכה תשומת לב תקשורתית רבה ברחבי העולם.

## הערות שוליים

## קישורים חיצוניים
* דייוויד גראש מעיד בפני ועדת המודיעין של הסנאט האמריקאי - באתר C-SPAN 

קטגוריה:2023 בארצות הברית
קטגוריה:עצמים בלתי מזוהים
אליפות אוקיאניה בכדורגל נשים 2018

**אליפות אוקיאניה בכדורגל נשים 2018** (באנגלית: **2018 OFC Women's Nations Cup**) היא המהדורה ה-11 של האליפות אוקיאניה בכדורגל נשים שארגנה קונפדרציית הכדורגל של אוקיאניה. הטורניר נערך בקלדוניה החדשה והתקיים מ-18 בנובמבר עד ה-1 בדצמבר 2018. הגביע שימש כטורניר המוקדמות לגביע העולם 2019 בצרפת ולמשחקים האולימפיים 2020 בטוקיו. 

לראשונה מאז הטורניר של 2010 נערכה האליפות בפורמט של שלב בתים ושלב נוקאאוט. שתי הנבחרות הראשונות מכל אחד משני הבתים עלו לשלב חצי הגמר, בו שיחקו בהצלבה, כלומר הקבוצה שסיימה במקום הראשון בבית שיחקה מול הקבוצה שסיימה שנייה בבית המקביל וההפך. במשחק הגמר נפגשו פיג'י וניו זילנד - האלופה המכהנת. בסיום המשחק, שנערך בנומאה מול 450 צופים, ניצחה ניו זילנד 0-8 וזכתה בטורניר בפעם הרביעית ברציפות. 

בעקבות זכייתן העפילו הניו זילנדיות ישירות לגביע העולם ולמשחקים האולימפיים כנציגות OFC.

## שלב הבתים
### בית א'

### בית ב'

## שלב הנוק-אאוט

קטגוריה:אליפויות אוקיאניה בכדורגל נשים
קטגוריה:תחרויות כדורגל ב-2018
קטגוריה:קלדוניה החדשה: כדורגל
קטגוריה:2018 באוקיאניה
מדוע למות עבור דנציג?

**מדוע למות עבור דנציג?** (בצרפתית: **?Pourquoi mourir pour Dantzig**) היא סיסמה פוליטית צרפתית בעד פייסנות ואנטי מלחמתית שנטבעה ערב מלחמת העולם השנייה.
[ממוזער|[עמוד שער|עמוד השער של הL’Œuvre, ב-4 במאי 1939. בטור השמאלי, כותרת מאמרו של דיאה.]]

## המאמר
ממוזער|מרסל דיאה (Marcel Déat), 1932
מקורו של הביטוי בכותרת מאמר ("Mourir pour Dantzig?", למות עבור דנציג?) מאת הפוליטיקאי, העיתונאי ומי שהיה שר האווירייה של צרפת (כיהן ינואר 1936 - יוני 1936) מרסל דיאה  שהתפרסם ב-4 במאי 1939 בעיתון הצרפתי היצירה. המאמר עסק בתגובה הראויה לאולטימטום שהציבה גרמניה הנאצית לפולין, לפיו על פולין להעביר את השליטה בעיר דנציג לידי גרמניה. במאמרו הגן דיאה על מדיניות הפייסנות, וטען שאין לצרפת כל עניין בגורלה של העיר הפולנית, וכי מסתבר שהיטלר יעריך את קבלת דרישתו הצודקת, לשיטת דיאה, ובכך יבואו אל קיצן דרישותיו הטריטוריאליות באירופה. דיאה הרחיק לכת לומר כי התבצרותם של הפולנים בעמדתם ובסירובם לדרישה גוררת את אירופה למלחמה, וכי אין לצרפתים לשלם בדמם בשל חוסר האחריות הפולני, ומכיוון שמדובר באומה שספק אם תוכל להילחם בעתיד הנראה לעין. המאמר לא שלל לחימה לצד פולין עבור הגנה משותפת על רכוש, שטחים, או חירות, בתנאי שהדבר יתרום לשלום, "אך למות עבור דנציג, לא!."

## השפעה
היסטוריונים חלוקים לגבי ההשפעה המיידית של המאמר:

בבריטניה, רוח הדברים הופיעו בניסוחים שונים במאמרים ומכתבים בני התקופה, למשל, באותו יום בו התפרסם מאמרו של דיאה, הטיימס הבריטי הכריז "דנציג אינה מצדיקה מלחמה". גם מכתבים של שגריר הוד מלכותו בגרמניה, נוויל הנדרסון , בו כתב כי הוא משוכנע ש"לא ישרור שלום של קבע באירופה עד אשר דנציג תוחזר לגרמניה" וכי "הפולנים אינם יכולים לשלוט ב-400 אלף גרמנים בדנציג - משמע, גרמניה חייבת לשלוט בהם" מוכיחים כי אם הייתה למאמר השפעה בממלכה, הרי שהיא הייתה רק מתן רוח גבית צרפתית (גם אם מדומה) למדיניות הפייסנות ששררה בבריטניה.

בצרפת, ראש הממשלה הצרפתי אדואר דאלאדיה הוציא יחד עם שר החוץ ז'ורז' בונה  הבהרה בעקבות המאמר והתבטאויות נוספות כי הדברים אינם משקפים את עמדת הממשלה, שמחויבת לברית הפולנית-צרפתית מ-1921. הנרי קיסינג'ר סבר כי המאמר והסלוגן שבראשו תרם תרומה משמעותית לדה-מורליזציה בקרב הצרפתים, אך תומאס סואל מציין כי סקר דעת קהל שנערך לאחר פרסום המאמר מצא כי -76% מהצרפתים תומכים ביציאה למלחמה אם דנציג תיכבש.

בקרב הפולנים הסלוגן קיבל תגובות חריפות, ואף נשתקע בעקבותיו הביטוי "umierać za Gdańsk", המשמש כדי לתאר טענה מופרכת ומסוכנת עמה אסור להסכים.

התעמולה הנאצית עטה כמוצאת שלל רב על מטבע הלשון, התומך בדרישתה, ועשתה בו שימוש נרחב בשידוריה בצרפתית במהלך המלחמה המדומה. כיום, הביטוי עודנו בשימוש לעיתים בפוליטיקה האנגלית והצרפתית.

## הערות שוליים

קטגוריה:סיסמאות
קטגוריה:צרפת במלחמת העולם השנייה
קווין דנקי

**אאואקה סטיב קווין דנקי** (בצרפתית: **Ahoueke Steeve Kévin Denkey**; נולד ב-30 בנובמבר 2000) הוא כדורגלן טוגולזי המשחק בעמדת החלוץ בקבוצת סינסניטי ובנבחרת טוגו.

## קריירה
דנקי נולד בלומה שבטוגו ועבר לצרפת בגיל צעיר, עת הצטרף לאקדמיית הנוער של נים ב-2014. הוא שיחק את משחקו הראשון בקבוצה הבוגרת של המועדון ב-0–0 נגד לה האבר ב-13 בינואר 2017. ב-25 באוגוסט 2019 הבקיע שערו הראשון  בקבוצה בתיקו 2-2 עם מונקו.

הוא הצטרף לבזייה בהשאלה לחצי שנה בינואר 2019.

בראשית ינואר 2021 חתם בסרקל ברוז' מהליגה הבלגית. ב-17 בינואר שיחק את משחקו הראון בקבוצה בהפסד 1-0 לסטנדרד לייז'. ב-20 בפברואר הבקיע את שערו הראשון  בניצחון 1–2 על מוסקרון. בעונת 2023/24 הבקיע 27 שערים וזכה בתואר מלך השערים של הליגה.

דנקי ייצג את טוגו בנבחרת עד גיל 20 בטורניר טולון 2018, והבקיע  שני שערים בשלושה משחקים.

הוא שיחק את משחקו הראשון  בנבחרת הבוגרת של טוגו במשחק מוקדמות גביע אפריקה לאומות 2019 נגד בנין ב-9 בספטמבר 2018 במשחק שהסתיים בתיקו מאופס. ב-12 באוקטובר 2021 הבקיע שער בכורה במוקדמות מונדיאל 2022 בניצחון 1–2 על הרפובליקה הדמוקרטית של קונגו.

## קישורים חיצוניים

קטגוריה:כדורגלנים טוגולזים
קטגוריה:חלוצי כדורגל טוגולזים
קטגוריה:לומה: כדורגלנים
קטגוריה:כדורגלני נים
קטגוריה:כדורגלני סרקל ברוז'
קטגוריה:כדורגלני סינסינטי
קטגוריה:כדורגלני נבחרת טוגו
קטגוריה:ספורטאים זרים בצרפת
קטגוריה:ספורטאים זרים בבלגיה
קטגוריה:טוגולזים שנולדו ב-2000
אג'ה מומאי

**אֶגֶ'ה מוּמאי** (בטורקית: **Ece Mumay**; נולדה ב-12 באוגוסט 1998) היא זמרת טורקייה. ידועה בזכות להיטה "Galaksi", שזכה להצלחה בין-לאומית.

## קריירה
אג'ה מומאי נולדה באיסטנבול ב-12 באוגוסט 1998, למשפחה מסירט. היא התחילה לזכות להצלחה כאשר הוציאה את השיר "Vazgeç Gönül". במרץ 2020 הוציאה "Senden Sonra" שזכה להצלחה נאה. שירה "Galaksi" זכה להצלחה בין-לאומית והפך לאחד מהקליפים הטורקיים הנצפים ביותר בכל הזמנים, עם למעלה מ-295 מיליון צפיות בסך הכול. באוקטובר 2021 הוציאה את הדואט "Olmadı" ביחד עם ולט. הוא זכה להצלחה רבה וצבר למעלה מ-25 מיליון השמעות בספוטיפיי. "Peri", שיצא אחריו, צבר למעלה מ-100 מיליון צפיות בסך הכול.

באמצע שנת 2021 הוציאה את הבלדה "Duygularım" בליווי וידאו קליפ בו התלבשה ככלה עם מספר נגניות מסביבה. ב-14 בפברואר, היא הוציאה שיר בשם "Dokuz Mevsim" עם איסמעיל YK לרגל יום ולנטיין. באמצע 2022 הוציאה את הקליפ של "Vanilya" שזכה להצלחה רבה וצבר למעלה מ-52 מיליון צפיות. באותה השנה, הוציאה מספר סינגלים נוספים – לחלקם צולמו וידאו קליפים נלווים. ב-7 באפריל 2023 חזרה עם השיר "Affetmem" שזכה להצלחה מתונה. "Tanrıça", שיצא אחריו, זכה להצלחה גם כן. במהלך קיץ 2023 הוציאה את הסינגל "Panda", ואחריו גם את "Padişah" ללא קליפ נלווה. הסינגל האחרון שהוציאה באותה השנה היה "Deniz Atı".

בתחילת 2024 הוציאה את הדואט "Tılsım" ביחד עם טלאדרו. בהמשך, חברה לאיליאס יילצ'ינטאש יחד הוציאו את "Şahit". מומאי כתבה והלחינה את "Pansuman", שיצא ב-4 באפריל באותה השנה. בחודש העוקב, יצא "Katran" אותו כתבה ביחד עם נאזים ממדוף שגם הלחין אותו.

## דיסקוגרפיה
### אלבומי אולפן
* 2018: *Odamdan*

### מיני-אלבומים
* 2022: *Vanilya*

## קישורים חיצוניים

## הערות שוליים

קטגוריה:פזמונאיות טורקיות
קטגוריה:מלחינות טורקיות
קטגוריה:זמרות פופ טורקיות
קטגוריה:טורקיות שנולדו ב-1998
אונדז'יי לינגר

**אונדז'יי לינגר** (בצ'כית: **Ondřej Lingr**; נולד ב-7 באוקטובר 1998 בצ'כיה) הוא כדורגלן צ'כי המשחק בעמדת הקשר ההתקפי בקבוצת יוסטון דינמו מMLS ובנבחרת צ'כיה.

## קריירת מועדונים
לינגר גדל במחלקת הנוער של מ.פ.ק. קרווינה. הוא החל את הקריירה המקצוענית שלו בקבוצה הבוגרת של המועדון במסגרת ליגת העל הצ'כית, וערך במדיה 72 הופעות ליגה, בהן הבקיע שמונה שערים.

ב-6 באוגוסט 2020 חתם לינגר בסלביה פראג מליגת העל הצ'כית.

ב-24 באוגוסט 2023 הושאל לינגר למשך עונת 2023/24 לפיינורד מליגת העל ההולנדית.

## קריירה בינלאומית
ב-24 במרץ 2022 ערך לינגר את הופעת הבכורה שלו בנבחרת צ'כיה, בהפסד 1-0 לנבחרת שוודיה במסגרת מוקדמות מונדיאל 2022.

נכלל בסגל נבחרת צ'כיה לטורניר יורו 2024, ובמסגרת משחק הכנה לטורניר כבש לינגר שער בכורה במדים הלאומיים מול נבחרת מלטה במשחק שנגמר בניצחון 7-1 לצ'כיה

## תארים
;סלביה פראג
* ליגת העל הצ'כית בכדורגל: 2020/21
* הגביע הצ'כי: 2020/21, 2022/23

;פיינורד
* הגביע ההולנדי: 2023/24
* מגן יוהאן קרויף: 2024

## קישורים חיצוניים

## הערות שוליים

קטגוריה:כדורגלנים צ'כים
קטגוריה:קשרי כדורגל צ'כים
קטגוריה:כדורגלני סלביה פראג
קטגוריה:כדורגלני פיינורד
קטגוריה:כדורגלני יוסטון דינמו
קטגוריה:כדורגלני נבחרת צ'כיה
קטגוריה:כדורגלני יורו 2024
קטגוריה:ספורטאים זרים בהולנד
קטגוריה:צ'כים שנולדו ב-1998
צבי פוטשניק

**צבי פוטשניק** הוא שחקן נבחרת ישראל בכדורסל בכיסאות גלגלים לשעבר.
## קריירה
נולד בחיפה ועם הקמת מרכז הספורט לנכים של איל"ן היה מראשוני חבריו, פעיל בכדורסל כיסאות גלגלים, טניס שולחן ושחייה וייצג את ישראל במשחקי סטוק מנדוויל. בשנים 1976-1960 היה חבר נבחרת ישראל בכדורסל בכיסאות גלגלים.

בשנת 1962 זכה במשחקי סטוק מנדוויל במדליית כסף במשחה 50 מטר חזה עם תוצאה של 1:10.60 דקות.

בשנת 1967 היה ממקימי מועדון הספורט של איל"ן בקריית שפרינצק.

עם נבחרת הכדורסל היה שותף לזכיות במדליית זהב ב ומדליית כסף ב.

פוטשניק מהנדס בניין וחי ברמת גן. בשנת 1968 נישא לספורטאית הנכה מלכה חלפון ולהם שלושה ילדים.

## קישורים חיצוניים
* פירוט השתתפותו בתחרויות המשחקים הפאראלימפיים באתר הרשמי של IPC 

## הערות שוליים

קטגוריה:אלופים פאראלימפיים ישראלים
קטגוריה:זוכי מדליית כסף פאראלימפית מישראל
קטגוריה:ספורטאים ישראלים במשחקים הפאראלימפיים תל אביב (1968)
קטגוריה:כדורסלנים במשחקים הפאראלימפיים תל אביב (1968)
קטגוריה:ספורטאים ישראלים במשחקים הפאראלימפיים טורונטו (1976)
קטגוריה:כדורסלנים במשחקים הפאראלימפיים טורונטו (1976)
קטגוריה:שחקני כדורסל בכיסאות גלגלים ישראלים
קטגוריה:כדורסלנים פאראלימפיים ישראלים
קטגוריה:שחיינים נכים ישראלים
קטגוריה:ספורטאי איל"ן
קטגוריה:ישראלים שנולדו במאה ה-20
Smile (שיר של ויזקיד)

"**Smile**" (בעברית: "**חיוך**") הוא שיר שהוקלט על ידי הזמר הניגרי ויזקיד, בהשתתפות הזמרת-יוצרת האמריקאית . הוא יצא לאור ב-16 ביולי 2020, בהוצאת חברות התקליטים סטארבוי רקורדס ו-RCA רקורדס, כסינגל המוביל מתוך אלבום האולפן הרביעי שלו, *Made in Lagos* (2020).

השיר הגיע למקום השלישי במצעד סינגלי האפרוביטס הבריטי .

## רקע וכתיבה
השיר נכתב על ידי ויזקיד,  ועמנואל איסונג והופק על ידי P2J. ויזקיד היה פעיל מאוד ברשתות החברתיות, ופרסם ציוצים כדי ליצור באזז (במשך יותר משנתיים) אודות אלבום האולפן הרביעי שלו, *Made in Lagos*. לפני יציאתו של "Smile", ויזקיד פרסם הודעה סתמית באינסטגרם שלו המשבחת כמה אמנים ומפיקים שעבדו איתו על האלבום. הוא סיכם בפרסום תאריך הלידה שלו, ונתן למעריצים את הרושם שזה יהיה תאריך היציאה של אלבומו. במקום זאת, הוא הוציא את השיר כ"חגיגת החיים", והקדיש אותו לשלושת ילדיו.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-25 מיליון השמעות.

## וידאו קליפ
הווידאו קליפ הרשמי של השיר פורסם ב-24 בספטמבר 2020 והועלה לערוץ היוטיוב של סטארבויTV.

נכון לאוגוסט 2023 עומד מונה הצפיות של הקליפ על למעלה מ-10 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ויזקיד
קטגוריה:שירי H.E.R.
קטגוריה:שירים באנגלית
קטגוריה:שירים על חיוך
קטגוריה:סינגלים בהוצאת RCA רקורדס
חיים כהן (ספורטאי)

**חיים כהן** (14 במרץ 1950 – 25 בנובמבר 2016) היה ספורטאי ספורט נכים, שחקן וקפטן נבחרת ישראל בכדורסל בכיסאות גלגלים.

כהן נולד וגדל בתל אביב, למד בתיכון עירוני י"א והיה שחקן בקבוצות הנוער והבוגרים של בני יהודה תל אביב. הוא שירת בחטיבת הצנחנים ונפצע קשה בפעולת כראמה, בעקבותיה נותר מרותק לכיסא גלגלים והחל בפעילות שיקומית בבית הלוחם.

ב וב השתתף בתחרויות אתלטיקה בדרגת נכות 4: בהיידלברג התחרה בהטלת כידון, זריקת אלה וזריקת דיסקוס ובטורונטו התחרה בזריקת דיסקוס.

כשחקן כדורסל כיסאות גלגלים השתתף במשחקי סטוק מנדוויל.

באליפות אירופה לשנת 1975 הוא הוכתר בתואר מלך הסלים. בהמשך השתתף ב בה זכתה הנבחרת במדליית כסף, ב היה שותף לזכייה במדליית זהב וב בהם סיימה הנבחרת ברבע הגמר.

נפטר בשנת 2016 והוכר כחלל צה"ל שנפטר כתוצאה מפציעתו בשירות.

## קישורים חיצוניים
*
* פירוט השתתפותו בתחרויות המשחקים הפאראלימפיים באתר הרשמי של IPC 
* המשך פירוט השתתפותו בתחרויות המשחקים הפאראלימפיים באתר הרשמי של IPC 
* המשך פירוט השתתפותו בתחרויות המשחקים הפאראלימפיים באתר הרשמי של IPC 

## הערות שוליים

קטגוריה:אלופים פאראלימפיים ישראלים
קטגוריה:זוכי מדליית כסף פאראלימפית מישראל
קטגוריה:שחקני כדורסל בכיסאות גלגלים ישראלים
קטגוריה:כדורסלנים פאראלימפיים ישראלים
קטגוריה:אתלטים פאראלימפיים ישראלים
קטגוריה:אתלטים נכים ישראלים
קטגוריה:בוגרי תיכון עירוני י"א
קטגוריה:ספורטאים ישראלים במשחקים הפאראלימפיים היידלברג (1972)
קטגוריה:אתלטים במשחקים הפאראלימפיים היידלברג (1972)
קטגוריה:ספורטאים ישראלים במשחקים הפאראלימפיים טורונטו (1976)
קטגוריה:אתלטים במשחקים הפאראלימפיים טורונטו (1976)
קטגוריה:כדורסלנים במשחקים הפאראלימפיים טורונטו (1976)
קטגוריה:ספורטאים ישראלים במשחקים הפאראלימפיים ארנהם (1980)
קטגוריה:כדורסלנים במשחקים הפאראלימפיים ארנהם (1980)
קטגוריה:ספורטאים ישראלים במשחקים הפאראלימפיים סיאול (1988)
קטגוריה:כדורסלנים במשחקים הפאראלימפיים סיאול (1988)
קטגוריה:ספורטאים נכי צה"ל
קטגוריה:נכי צה"ל שהוכרו לאחר מותם כחללי צה"ל
קטגוריה:אישים הקבורים בבית הקברות ירקון
קטגוריה:ישראלים שנולדו ב-1950
קטגוריה:ישראלים שנפטרו ב-2016
ג'וש בריקין

**ג'ושוע צ'אד בריקין** (באנגלית: **Joshua Chad Brecheen**; נולד ב-19 ביוני 1979) הוא פוליטיקאי אמריקאי, המכהן כחבר בבית הנבחרים של ארצות הברית מטעם מחוז הקונגרס השני של מדינת אוקלהומה, בריקין, חבר המפלגה הרפובליקנית, שימש כחבר הסנאט המדינתי של אוקלהומה מטעם המחוז השישי במשך שמונה שנים.

## ביוגרפיה
ג'ושוע צ'אד בריקין נולד ביוני 1979. הוא למד באוניברסיטת דרום מזרח אוקלהומה סטייט בדוראנט. בשנת 1997, הוא נבחר לראשונה כסגן נשיא מחוז SE של FFA של אוקלהומה. בשנה שלאחר מכן, הוא נבחר לנשיא ה-FFA במדינה, משרה אותה אייש עד 1999.

לאחר פרישתו מה-FFA, בריקין סיים את לימודיו באוניברסיטת המדינה של אוקלהומה עם תואר כפול במדעי בעלי החיים ותקשורת חקלאית. בשנת 2004 הוא התקבל לעבודה כנציג שטח של הסנאטור טום קובורן, שם עבד עד לבחירתו לסנאט של אוקלהומה. הוא הבעלים של עסק לדיבור מוטיבציה, Brecheen Keynotes and Seminars, כמו גם Rawhide Dirtworks, שירות חפירות.

## קריירה פוליטית
בריקין הגיש את המועמדות למחוז ה-6 של הסנאט של אוקלהומה בשנת 2010. הוא התמודד ללא התנגדות בפריימריז הרפובליקני והתמודד מול הסנאטור הדמוקרטי המכהן ג'יי פול גאם. בריקין ניצח את גאם בבחירות בנובמבר באותה השנה. ה-Tulsa World דיווח על המירוץ של מחוז הסנאט השישי כבעל סך גיוס הכספים הגבוה ביותר עבור מושב בסנאט ב-2010, כאשר בריקין גייס 217,548 דולר לעומת גאם שגייס 289,786 דולר.

במהלך כהונתו הראשונה, בריקין הגיש הצעת חוק לביטול חוק מגדלי חיות המחמד של אוקלהומה, שחייב את המגדלים לספק לבעלי החיים שלהם טיפול וטרינרי מינימלי, מזון ומים. הצעת החוק קבעה עמלות שמגדלי חיות מחמד ישלמו למדינה על מנת לכסות את עלויות הבדיקות. בריקין טען שהצעת החוק הענישה אזרחים שומרי חוק. הוא גם הגיש הצעה לקצץ בשכר המחוקקים, והנהיג חקיקה לקיצוץ בתוכנית "אמנות במקומות ציבוריים", שסיפקה מימון לפרויקטים של אמנות ציבורית במדינה.

בריקין כיהן בסנאט של אוקלהומה עד 2018. הוא פרש לאחר שתי קדנציות, תוך ציון התחייבות להגבלות כהונה.

בשנת 2022, בריקין התמודד על מנת לייצג את מחוז הקונגרס השני של אוקלהומה בבית הנבחרים של ארצות הברית לאחר פרישתו של מארקוויין מולין, בפריימריז שכלל 14 מועמדים רפובליקנים. בריקין עלה לסיבוב השני של הפריימריז נגד אייברי פריקס לאחר שסיים שני בסיבוב הראשון. הוא ניצח את פריקס בשלב השני, וזכה במועמדות. הוא ניצח בבחירות הכלליות את המועמדת הדמוקרטית נעמי אנדרוז ואת המתמודד העצמאי בן רובינסון והושבע לתפקידו בקונגרס בראשית ינואר 2023.

ביום האחרון של יוני 2023, בריקין הציג את "חוק הפטריוטיות לא הגאווה", שאם יתקבל, ימנע את השימוש בכספים פדרליים לאירועי חודש הגאווה ויאסור על סוכנויות פדרליות להציג את דגל הגאווה.

## קישורים חיצוניים

* 

* 

## הערות שוליים

קטגוריה:אמריקאים ילידי אוקלהומה
קטגוריה:חברי בית המחוקקים של אוקלהומה
קטגוריה:חברי בית הנבחרים של ארצות הברית מאוקלהומה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:בוגרי אוניברסיטת המדינה של אוקלהומה
קטגוריה:לאומנים אמריקאים
קטגוריה:אמריקאים שנולדו ב-1977
כריסטופר לארקין (מלחין)

**כריסטופר לארקין** (באנגלית: **Christopher Larkin**) הוא מלחין אוסטרלי, הפועל בעיקר בתחום מוזיקת משחקי הווידאו, נודע בעיקר בזכות עבודתו על משחק המחשב Hollow Knight ומשחק ההמשך Hollow Knight: Silksong. בין השאר חיבר מוזיקה למשחקים כמו Pac-Man 256, Outfolded, TOHU ו-Hacknet.

## קריירה
לארקין החל להלחין מוזיקה בגיל צעיר, ואף שיתף פעולה עם סטודנטים לקולנוע בעודו לומד בקונסרבטוריון למוזיקה. כיום הוא עובד כמלחין מקצועי עבור חברות מדיה שונות בתחומי מוזיקה לסרטים, טלוויזיה ומשחקי וידאו. לעיתים קרובות הוא משתף פעולה עם אמנים חזותיים כגון ארי גיבסון מ-Team Cherry, איתו שיתף פעולה בעבודתם על משחק האינדי המצליח Hollow Knight.

## סגנון לחן
בהלחנותיו, לארקין משלב אלמנטים של מוזיקה קלאסית עם מגוון רחב של סגנונות מוזיקליים שונים. הוא שואב השראה ממלחינים קלאסיים כמו דביסי וכן ממלחינים כמו ג'יימס ניוטון, ג'ו היסאישי וקוג'י קונדו.

היצירה הבולטת ביותר של לרקין, פסקול משחק המחשב Hollow Knight, מאופיינת ב"אלגנטיות אפלה ומלנכולית". הפסקול מרבה שימוש במוטיבים חוזרים לאורך רצועות שונות במהלך המשחק, שלעיתים קרובות כל רצועה משתנה בהתאם למיקום או לדמות במשחק. בנוסף לארקין שילב משלבים טקסטואליים ואינסטרומנטליים בהלחנותיו, כגון שימוש בהרמוניות גיטרה כדי לייצג את הסביבה הנוצצת של "פסגת הקריסטל", שהיא מיקום בתוך המשחק. הוא ממשיך בשיתוף הפעולה עם Team Cherry במשחק ההמשך Hollow Knight: Silksong.

## רשימת יצירות
לארקין הלחין מוזיקה להפקות הבאות:

## פרסים
* הלחן הטוב ביותר בטקס פרסי המדיה של דרום אוסטרליה 2016
* הלחן הטוב ביותר בטקס פרסי המדיה של דרום אוסטרליה 2015
* ASSG פרס הסאונד הטוב ביותר עבור מדיה אינטראקטיבית 2017
* הלחן הטוב ביותר בטקס פרסי המדיה של דרום אוסטרליה 2021

## קישורים חיצוניים
* 

## הערות שוליים

קטגוריה:מלחינים אוסטרלים
Galaksi

"**Galaksi**" (בעברית: "**גָלַקסִיָה**") הוא שיר שהוקלט על ידי הזמרת-יוצרת הטורקייה אג'ה מומאי. הוא יצא לאור ב-19 ביוני 2020, בהוצאת חברת התקליטים DDM, כסינגל שלא מתוך אלבום. את השיר כתבה והלחינה מומאי להפקה של ג'אם בשראן אקסן.

השיר זכה להצלחה ארצית בטורקיה ודורג במקום הראשון בטורקיה טופ 40 במשך שישה שבועות.

## רקע וכתיבה
השיר נכתב והולחן על ידי אג'ה מומאי והופק על ידי ג'אם בשראן אקסן. "Galaksi" הוא מעין שיר אהבה בו מומאי מבטאת את אהבתה לבן זוגה כאילו היה הגלקסיה שלה. עם זאת, היא מציגה דרך המילים של השיר א הצדדים השליליים הכרוכים במערכת היחסים ביניהם – היא משלבת שאלות שונות בטקסט עצמו.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-45 מיליון השמעות.

## וידאו קליפ
הווידאו קליפ הנלווה של "Galaksi" הועלה לערוץ היוטיוב של netd müzik ב-19 ביוני 2020, ביום יציאתו כסינגל. הוא צולם על סירה השטה במים. לאורכו, ניתן לראות את מומאי מבצעת את הבתים השונים, תוך ביצוע תנועות ריקוד שונות לצד רקדניות ליווי. ישנן סצנות בהן ניתן לראותה צוללת מתחת לפני הים.

נכון לאוגוסט 2023 עומד מונה הצפיות של הקליפ על למעלה מ-295 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אג'ה מומאי
קטגוריה:שירים בטורקית
קטגוריה:שירי אהבה
קטגוריה:שירים על החלל החיצון
אימרה ואש

**אימרה ואש** (במקור עד 1918 **ויינברגר**, בהונגרית: **Vas Imre**; מישקולץ, 14 בדצמבר 1898 – בודפשט, 19 ביולי 1966) היה דוקטור לרפואה (MD) רופא ריאות (פולמונולוג), מנהל מחלקה בבית חולים, מנהל בית חולים, קנדידט למדעי הרפואה - "דוקטורט קטן" (.CSc) (1957), מומחה ברמה לאומית לשחפת, מחבר ספרים בנושא מבוססי מחקריו.

## קורות חייו
אימרה ויינברגר נולד במשפחה יהודית כבנם של לזאר ויינברגר, נוטריון, ושל רחל מוסקוביץ'. הוא החל את לימודי הרפואה שלו באוניברסיטת בודפשט (שמה היום אוניברסיטת אטווש לוראנד). במלחמת העולם הראשונה שירת בצבא כסטודנט לרפואה. לאחר המלחמה, הוא לא יכול היה לחזור לאוניברסיטת בודפשט (בעיקר בגלל החוק המפלה יהודים הנומרוס קלאוזוס), ולכן השיג את התואר באוניברסיטת פץ' ב-1923. לאחר מכן עבד כרופא פנימי בפוליקליניקה Charité עד 1935, ולאחר מכן בין 1935 לבין 1940 עבד במכון למחלות הריאה של אויפשט (היום רובע 4 של בודפשט). במלחמת העולם השנייה פוטר מעבודתו בגלל מוצאו היהודי, ונשלח למחנות שירות העבודה מספר פעמים (עבודות כפייה לגברים יהודים עבור הצבא ההונגרי). אחר כך הוא גורש למחנה הריכוז אושוויץ ב-1944, שרד ולבסוף חזר להונגריה באוגוסט 1945. בשנים 1945–1949 עמד בראש מחלקת השחפת כמנהל מחלקה בבית החולים היהודי לצדקה בבודפשט (בדרך אמריקה). מ-1949 עד 1966, היה מנהל בית החולים הממלכתי לחולי ריאות סבאדשאגהג' (Szabadsághegy). הוא פיתח את העקרונות הבסיסיים של שיקום חולי שחפת. זכותו והישגו העיקרי הוא פיתוח היכולת לגילוי המוקדם של מחלת השחפת והריאות בשלב מוקדם והחזרת החולים ושיקומם החברתי והרפואי לעבודה פורייה.

אשתו הייתה אנה הלאס (1905–?), בתם של פרנץ הֵבֶּר (פירושו בהונגרית "עברי") ואידה מוסקוביץ', לה נישא ב-6 במאי 1928 בבודפשט.

## כתביו ומחקריו
* שיקום חולי ריאות (בודפשט, 1959)
* Hogyan éljen a tüdőbeteg ember? (כיצד יחיה חולה שחפת?)
* A munkaköri alkalmasság orvosi elbírálásának irányelvei (הנחיות להערכה רפואית של כושר תעסוקתי -מחבר משותף)
* Egészségügyi feladatok a második ötéves tervben (משימות בריאות בתוכנית החומש השנייה - מחבר משותף)

## פרסים והוקרה
* מדליית הזיכרון של אמיל וייל (1957)
* מדליית הזיכרון של פרידייש קוראני (1961)

## לקריאה נוספת
* Adatai a Petőfi Irodalmi Múzeum katalógusában (נתוניו במאגרי המוזיאון הספרותי פטפי)
* Barát Irén, Sirály Ferenc: In memoriam Vas Imre (1966. szeptember 25.) Orvosi Hetilap, 107. évfolyam, 39. szám, 1858-1859. o. (לזכרו של אימרה ואש. שבועון רפואי 1966)
* Gergely András: Jeles magyar zsidó orvosok lexikona. Budapest, Makkabi, 2001.(אנדראש גרגיי: לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001)
* Magyar életrajzi lexikon III: Kiegészítő kötet (A–Z). Főszerk. Kenyeres Ágnes. Budapest: Akadémiai. 1981. ISBN 963-05-2500-3 (לקסיקון ביוגרפי הונגרי. כרך השלמה. עורכת ראשית אגנש קניירש)

## קישורים חיצוניים
* ספרו כיצד יחיה חולה ריאות
* אימרה ואש באתר Arcanum

## הערות שוליים

קטגוריה:רופאים יהודים הונגרים
קטגוריה:רופאים פנימיים יהודים הונגרים
קטגוריה:רופאי ריאות יהודים הונגרים
קטגוריה:יהודים בצבא האוסטרו-הונגרי במלחמת העולם הראשונה
קטגוריה:מישקולץ: אישים
קטגוריה:בוגרי אוניברסיטת פץ'
קטגוריה:אישים במחנות שרות העבודה (הונגריה)
קטגוריה:אסירים במחנה הריכוז אושוויץ
קטגוריה:ניצולי השואה: הונגריה
קטגוריה:הונגרים שנולדו ב-1898
קטגוריה:הונגרים שנפטרו ב-1966
סאני סנדלר

[ממוזער|שמאל|סאני סנדלר (משמאל) בחיק אביה [אדם סנדלר ואחותה הבכורה סיידי סנדלר ב-2011]]
**סאני סנדלר** (באנגלית: **Sunny Sandler**; נולדה ב-2 בנובמבר 2008) היא שחקנית קולנוע יהודייה-אמריקאית. התפרסמה כאשר כיכבה בתפקיד הראשי בתור סטייסי פרידמן בסרט של נטפליקס "את מה-זה לא מוזמנת לבת מצווה שלי".

## ביוגרפיה
סנדלר נולדה ב-2008 בלוס אנג'לס, קליפורניה, ארצות הברית. סנדלר היא בתם הצעירה של השחקנים ג'קי סנדלר ואדם סנדלר, אחותה הבכורה סיידי סנדלר שחקנית, אף היא.

החל מ־2010, בגיל שנתיים, הופיעה בתפקידים קטנים בסרטים בכיכובו של אביה, אדם סנדלר. ב-2010 הופיעה בסרט קומדיית החברים "מגודלים", ב-2011 הופיעה בסרט הקומדיה "ג'ק וג'יל", ב-2013 הופיעה בסרט ההמשך "מגודלים 2" ב-2015 הופיעה בסרט "פיקסלים", ב-2019 בסרט "תעלומת רצח". ב-2020 הופיעה בתפקיד מעט משמעותי יותר כקוקי בסרט "יובי יציל את האלווין".

ב-2023 הופיעה בתפקיד הראשי בתור סטייסי פרידמן, בסרט קומדיית הנעורים של נטפליקס "את מה-זה לא מוזמנת לבת מצווה שלי". בסרט היא משחקת נערה המתכננת את מסיבת בת המצווה שלה יחד עם חברתה הטובה (סמנתה לוריין).

ב-2023 הופיעה בתפקיד קולי בסרט "ליאו" כסאמר, נערה שמדברת יותר מדי ומתחברת עם ליאו, חיית המחמד הכיתתית בדיבובו של אדם סנדלר. עוד באותה שנה שיחקה בתפקיד משנה בסרט "חותנים בהפרעה".

ב-2025 הופיעה בתפקיד ויינה גילמור, רקדנית בלט ובתו של האפי, בסרט "גילמור המאושר 2". הסרט שודר בנטפליקס וקיבל למעלה מ-46 מיליון צפיות.

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה יהודיות אמריקאיות
קטגוריה:שחקניות ילדות אמריקאיות
קטגוריה:אמריקאיות שנולדו ב-2008
קטגוריה:אמריקאים שנולדו ב-2008
Kalbimin Tek Sahibine

"**Kalbimin Tek Sahibine**" (באנגלית: "**To the Only One Who Owns My Heart**"; ובעברית: "**לַיָּחִיד שֶׁאוֹחֵז בְּלִבִּי**") הוא שיר שהוקלט על ידי הזמרת-יוצרת הטורקייה אירם דריג'י. הוא יצא לאור ב-15 במאי 2014, בהוצאת חברות התקליטים דואן מיוזיק קומפני ו-GNL אנטרטיינמנט, כסינגל שלא מתוך אלבום.

הקליפ של "Kalbimin Tek Sahibine" הפך לקליפ הטורקי הנצפה ביותר ביוטיוב בשנת 2014.

## רקע וכתיבה
השיר נכתב והופק על ידי חוסיין בונצ'וק. הוא מדמה מכתב אהבה ומילותיו עוסקות באהבה עד כלות של דריג'י לבן זוגה. היא שרה . בהמשך, היא מתארת אותו בתור האביב שלה ומשווה את חיוכו לגן עדן.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-10 מיליון השמעות.

## וידאו קליפ
הווידאו קליפ הנלווה של "Kalbimin Tek Sahibine" הועלה לערוץ היוטיוב של netd müzik ב-15 במאי 2014, ביום יציאתו כסינגל. הוא צולם במקורות מים שונים ומציג את דריג'י בסצנות שונות בהן היא נראית כמתפללת עבור בן זוגה, לו היא מקדישה את השיר כמכתב אהבה. סצנה אחת צולמה כשהיא בתוך נהר ופסנתר מאחוריה.

נכון לאוגוסט 2023 עומד מונה הצפיות של הקליפ על למעלה מ-290 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אירם דריג'י
קטגוריה:שירים בטורקית
קטגוריה:שירי אהבה
קטגוריה:שירים על חיוך
קטגוריה:שירים על יופי
קטגוריה:סינגלים בהוצאת DMC
קטגוריה:סינגלים בהוצאת GNL אנטרטיינמנט
אהרון טל

**אהרון טל (סטולר)** (נפטר ב-3 ביולי 2023) היה קצין צה"ל במילואים בדרגת אלוף-משנה, פיקד על חטיבה 600. ועוטר בעיטור המופת.

## ביוגרפיה
עם גיוסו לצה"ל שובץ טל בחיל השריון. בשריון עבר הכשרה כלוחם וקורס מפקדי טנקים. לאחר קורס קציני שריון שימש במגוון תפקידי מטה ופיקוד, לחם במלחמת ששת הימים, ומונה למפקד פלוגה בחטיבה 7. טל הוביל את פלוגתו בפעולת כראמה. על אומץ הלב שהפגין בקרב בכראמה עוטר טל בעיטור המופת. בשנים 1971–1972, שימש כמפקד גדוד 74. בהמשך שימש כקצין אג"ם אוגדה 143 ולחם בשירותה במלחמת יום הכיפורים. בשנים 1975–1976 שימש כמפקד חטיבה 600. בהמשך שימש כקצין אג"ם פיקוד הצפון, ראש מטה גיס 466 ומדריך המכללה הבין-זרועית לפיקוד ולמטה.

## לקריאה נוספת
* 

## הערות שוליים

קטגוריה:אלופי-משנה בצה"ל
קטגוריה:חיילי צה"ל במלחמת יום הכיפורים
קטגוריה:מפקדי חטיבה 600
קטגוריה:מפקדי גדודים בחטיבה 188
קטגוריה:מעוטרי עיטור המופת
קטגוריה:חיילי חיל השריון במלחמת ששת הימים
קטגוריה:מעוטרי חטיבה 7
קטגוריה:ישראלים שנולדו במאה ה-20
קטגוריה:ישראלים שנפטרו ב-2023
Nehir

"**Nehir**" (באנגלית: "**River**"; ובעברית: "**נָהָר**") הוא שיר שהוקלט על ידי הזמרת-יוצרת הטורקייה אליינה טילקי, מתוך סרט הקולנוע הטורקי "הנה האגדה שלי" (2021). הוא יצא לאור ב-18 בינואר 2021, בהוצאת חברת התקליטים דואן מיוזיק קומפני כשיר הנושא הרשמי של הסרט.

השיר זכה להצלחה מתונה בטורקיה ולא דורג במקומות הגבוהים במצעדים, כיוון שלא יצא לו וידאו קליפ.

## רקע וכתיבה
השיר נכתב והולחן על ידי אליינה טילקי והופק על ידי ג'אן אטיימז. הוא עוסק בחלומות של אנשים ובכמיהות שלהם. ישנן שלוש שורות בהן טילקי מדברת על עצמה ואומרת .

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-7 מיליון השמעות.

## וידאו קליפ
האודיו הנלווה של "Nehir" פורסם ב-18 בינואר 2021, ביום יציאתו של השיר כסינגל.

נכון לאוגוסט 2023 עומד מונה הצפיות של הקליפ על למעלה מ-3 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אליינה טילקי
קטגוריה:שירים בטורקית
קטגוריה:שירים שנכתבו על ידי אליינה טילקי
קטגוריה:שירים מסרטי קולנוע
קטגוריה:שירי נושא: אהבה
קטגוריה:שירים על נהרות
קטגוריה:סינגלים בהוצאת DMC
Retrograde

"**Retrograde**" (בעברית: "**מְדַרדֵר**") הוא שיר שהוקלט על ידי הזמרת-יוצרת הטורקייה אליינה טילקי. הוא יצא לאור ב-26 בפברואר 2021, בהוצאת חברת התקליטים האחים וורנר אינטרנשיונל כסינגל שלא מתוך אלבום וכסינגל הבכורה הבין-לאומי של טילקי. זהו שירה הראשון של טילקי בשפה האנגלית והוא נועד לקדם אותה ברחבי העולם.

השיר הגיע למקום השישי בטורקיה טופ 40.

## רקע וכתיבה
השיר נכתב על ידי דואה ליפה, שרה הדסון וקופי, הולחן על ידי דיפלו, קינג הנרי וג'וניור בלנדר והופק על ידי קינג הנרי. "Retrograde" נועד לעזור בקידום של טילקי ברחבי העולם ועל כן, שיתפה פעולה עם אמנים בין-לאומיים כמו ליפה, הדסון ודיפלו. רמיקס רשמי שנוצר בידי גלנטיס הופץ לאחר מכן.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-8 מיליון השמעות.

## וידאו קליפ
הווידאו קליפ הנלווה של "Retrograde" פורסם ב-26 בפברואר 2021, ביום יציאתו של השיר כסינגל. הקונספט שלו מגולל סצנות בספינת חלל. בתחילתו, ניתן לראות את טילקי ישנה במיטה כשדוב צעצוע גדול ממדים לידה; זהו מוטיב שחוזר בקליפים שונים שלה. סצנות נוספות כוללות קטעי ריקוד לצד רקדני ליווי שונים.

נכון לאוגוסט 2023 עומד מונה הצפיות של הקליפ על למעלה מ-15 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אליינה טילקי
קטגוריה:שירים באנגלית
קטגוריה:שירים שנכתבו על ידי דואה ליפה
קטגוריה:שירים שנכתבו על ידי שרה הדסון
קטגוריה:סינגלים בהוצאת וורנר מיוזיק גרופ
Sır

"**Sır**" (באנגלית: "**Secret**"; ובעברית: "**סוֹד**") הוא שיר שהוקלט על ידי הזמרת-יוצרת הטורקייה אליינה טילקי. הוא יצא לאור ב-30 ביולי 2021, בהוצאת חברת התקליטים דואן מיוזיק קומפני כסינגל שלא מתוך אלבום. את השיר כתבה והלחינה טילקי להפקה של דיפלו, ג'וניור בלנדר ומקס ייגר.

השיר הגיע למקום השמיני בטורקיה טופ 40.

## רקע וכתיבה
השיר נכתב והולחן על ידי אליינה טילקי והופק על ידי דיפלו, ג'וניור בלנדר ומקס ייגר. "Sır" עוסק באהבה נכזבת וברצון של טילקי שבן זוגה יושיע אותה מהתחושות שהיא חווה. השיר נוצר בשיתוף פעולה עם מפיקים בין-לאומיים לאחר הניסיון של טילקי להוציא שיר בשפה האנגלית בשם "Retrograde", באותה השנה.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-10 מיליון השמעות.

## וידאו קליפ
הווידאו קליפ הנלווה של "Sır" פורסם ב-20 באוגוסט 2021, מספר שבועות לאחר יציאתו כסינגל. בתחילתו, ניתן לראות את טילקי מזילה דמעות כשהיא מביטה היישר למצלמה. בהמשך לכך, ניתן לראותה כשהיא מתחתנת עם רובוט. סצנות שונות כוללות פעולות שונות שהרובוט מבצע עבור טילקי.

נכון לאוגוסט 2023 עומד מונה הצפיות של הקליפ על למעלה מ-15 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אליינה טילקי
קטגוריה:שירים בטורקית
קטגוריה:שירים שנכתבו על ידי אליינה טילקי
קטגוריה:שירים שהופקו על ידי דיפלו
קטגוריה:שירים על כאב לב
קטגוריה:שירים על נישואים
קטגוריה:שירים על רובוטים
קטגוריה:סינגלים בהוצאת DMC
שיר קלמנוביץ

**שיר קלמנוביץ** (נולדה ב-1991) היא ספורטאית פאראלימפית ישראלית. ייצגה את ישראל במשחקים הפאראלימפיים בייג'ינג (2008).
## ביוגרפיה
קלמנוביץ נולדה עם שיתוק מוחין, גדלה ברמת השרון ופעילה במרכז הספורט לנכים של איל"ן ברמת גן.

בשנת 2007 זכתה באליפות העולם בשחייה לנכים בארבע מדליות זהב ובמדליית כסף: מדליית זהב במשחה ל-100 מטר בסגנון חזה עם תוצאה של 2:15 דקות, מדליית זהב במשחה ל-100 מטר בסגנון חתירה עם תוצאה של 1:57 דקות, מדליית זהב במשחה ל-50 מטר בסגנון גב עם תוצאה של 1:03 דקות, מדליית זהב במשחה ל-50 מטר בסגנון חזה מדליית כסף במשחה ל-50 מטר בסגנון חתירה.

ב התחרתה בחתירה בתחרות רביעייה (עם אנסטסיה דוברובולסקי, אנדריי זוכבאיה, ראובן מגנאג'י וההגאי גנדי סנדלר) והם דורגו במקום ה-12 בדירוג הכללי.

קלמנוביץ התגייסה לשירות צבאי מלא.

## קישורים חיצוניים
* פירוט השתתפותה בתחרויות המשחקים הפאראלימפיים באתר הרשמי של IPC 
* שיר קלמנוביץ לומדת לרכוב על אופניים, חדשות ערוץ 10

## הערות שוליים

קטגוריה:חותרות פאראלימפיות ישראליות
קטגוריה:חותרות ישראליות
קטגוריה:חותרים נכים ישראלים
קטגוריה:שחיינים נכים ישראלים
קטגוריה:ספורטאים ישראלים במשחקים הפאראלימפיים בייג'ינג (2008)
קטגוריה:חותרים במשחקים הפאראלימפיים בייג'ינג (2008)
קטגוריה:ספורטאים ישראלים הסובלים משיתוק מוחין
קטגוריה:ספורטאי איל"ן
קטגוריה:בוגרות תיכון אלון (רמת השרון)
קטגוריה:בוגרי תיכון אלון (רמת השרון)
קטגוריה:ישראליות שנולדו ב-1991
קטגוריה:ישראלים שנולדו ב-1991
I'm an Albatraoz

"**I'm an Albatraoz**" (מעוצב: "**IM AN̓ ALBATRÁOZ**") הוא סינגל של הדי ג'יי ומפיק השירים השוודי ארונצ'ופה  משנת 2014, הכוללת שירה ללא קרדיט של אחותו הצעירה נורה אקברג (Nora Ekberg), הידועה יותר בשם הבמה שלה "ליטל סיס נורה". השיר זכה למעמד של פלטינה 7 פעמים בשוודיה, פלטינה מרובעת בקנדה, פלטינה משולשת באיטליה, ופלטינה כפולה באוסטריה. במילות השיר, אקברג מתארת אישה שהיא קוראת לה עכבר. המילה "Albatraoz" מורכבת אך מתייחסת לאלבטרוסיים והיא גם שמה של קבוצת מוזיקה אלקטרונית שוודית בשם Albatraoz שארונצ'ופה חבר בה. השימוש של השיר ב"עכבר" הוא משחק מילים, שכן המילה mus (המילה השוודית לעכבר) היא גם מילת סלנג לוגינה.

## וידאו קליפ
בקליפ של הסינגל מופיעה אחותו הצעירה של ארונצ'ופה (ארון אקברג) נורה אקברג. השיר מתחיל בהצגתו על ידי קריין צרפתי עם רקע שחור, והטקסט "סרט מאת AronChupa" ו"בשיתוף עם Sertaç Yıldızhan" בליווי של פסנתרן. נשים מוצגות כשהן מתאפרות ומורחות בושם בחדר הלבשה ומתפקדות כרקדניות גיבוי בחלוקים שלהן. בעוד שהסרטון מתמקד בעיקר בנורה אקברג, AronChupa מוצג גם מאחורי פונוגרף עם מתופף מבוגר ליד. כמו כן, נגני סקסופון מוצגים אף הם. הקליפ צולם בתיאטרון פרמאנוט בעיר אוקלנד. מאז ה-13 באוקטובר 2014, לקליפ הרשמי יש מעל ל-1.432 מיליארד צפיות ביוטיוב נכון לדצמבר 2023, מה שהופך אותו לאחד מ-210 הסרטונים הנצפים ביותר באתר.

## מיקומי שיא

## קישורים חיצוניים

קטגוריה:שירי 2014
קטגוריה:סינגלי בכורה מ-2014
קטגוריה:שירים באנגלית
קטגוריה:שירים על בעלי חיים
קטגוריה:שירי אלקטרו האוס
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בשוודיה
קטגוריה:סינגלים בהוצאת סוני מיוזיק
Real Love (שיר של דילון פרנסיס)

"**Real Love**" (בעברית: "**אַהֲבַת אֱמֶת**") הוא שיר של הדי ג'יי האמריקאי דילון פרנסיס שהוקלט על ידי הזמרת-יוצרת הטורקייה אליינה טילקי. הוא יצא לאור ב-4 באוקטובר 2021, בהוצאת חברת התקליטים האחים וורנר אינטרנשיונל כסינגל מתוך אלבום האולפן השלישי של דילון,  (2021).

השיר "Real Love" הוא שיתוף הפעולה הראשון בין פרנסיס לטילקי – הוא הופץ במטרה לעזור בקידום המסחרי של האלבום שלו.

## רקע וכתיבה
השיר נכתב על ידי אלידה, דילון פרנסיס, פיל סקאלי, קריסטופר טומרבאקה, אריק סמאלנד וטוריסט והופק על ידי דילון פרנסיס, פיל סקאלי, קריסטופר טומרבאקה ואריק סמאלנד. "Real Love" הוא שיר אהבה במסגרתו טילקי שרה על החשקים והרצונות שלה מבן זוגה ועל כך שהיא מכוונת לאהבת אמת.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-25 מיליון השמעות.

## וידאו קליפ
הווידאו קליפ הנלווה של "Real Love" פורסם ב-6 באוקטובר 2021, יומיים לאחר יציאתו כסינגל. בתחילתו, ניתן לראות אנשים בחדר משחקים. בין היתר משולבות בו סצנות של זוג אוהבים, כמו גם סצנות בהן ניתן לראות את טילקי רוקדת במנחת מסוקים ואת פרנסיס לבוש כקברניט.

נכון לאוגוסט 2023 עומד מונה הצפיות של הקליפ על למעלה מ-3 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אליינה טילקי
קטגוריה:שירים באנגלית
קטגוריה:שירי אהבה
קטגוריה:סינגלים בהוצאת וורנר מיוזיק גרופ
Take It or Leave It

"**Take It or Leave It**" (בעברית: "**קַח אוֹ הַנַּח**") הוא שיר שהוקלט על ידי הזמרת-יוצרת הטורקייה אליינה טילקי. הוא יצא לאור ב-15 באפריל 2022, בהוצאת חברת התקליטים האחים וורנר אינטרנשיונל כסינגל שלא מתוך אלבום. זהו שירה השלישי של טילקי בשפה האנגלית והוא הופץ במטרה להמשיך לבסס את מעמדה הבין-לאומי.

השיר הגיע למקום השלישי בטורקיה טופ 40.

## רקע וכתיבה
השיר נכתב על ידי אליינה טילקי, מאלי-קואה הוד וגיל לואיס שהלחין והפיק אותו גם כן. את "Take It or Leave It" הוציאה טילקי שנה לאחר יציאת שיתוף הפעולה "Real Love" עם הדי ג'יי האמריקאי דילון פרנסיס משנת 2021. בשיר עוסקת טילקי ברגשות שלה וזאת, בנוסף לכך שהיא מנסה להבין האם כדאי לה "לחיות או למות".

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-3 מיליון השמעות.

## וידאו קליפ
הווידאו קליפ הנלווה של "Take It or Leave It" פורסם ב-15 באפריל 2022, ביום יציאתו של השיר כסינגל. הקונספט שלו מגולל סצנות בבית ספר; טילקי עצמה לבושה כתלמידה. בתחילתו, יוצאים שאר התלמידים מבית הספר וטילקי מתחילה לבצע את השיר. בהמשך לכך, היא מצטרפת לחבורת אופנוענים.

נכון לאוגוסט 2023 עומד מונה הצפיות של הקליפ על למעלה מ-12 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אליינה טילקי
קטגוריה:שירים באנגלית
קטגוריה:שירים שנכתבו על ידי אליינה טילקי
קטגוריה:שירי אהבה
קטגוריה:סינגלים בהוצאת וורנר מיוזיק גרופ
Aşk Ateşi

"**Aşk Ateşi**" (באנגלית: "**Fire of Love**"; בעברית: "**אֵשׁ שֶׁל אַהֲבָה**") הוא שיר שהוקלט על ידי הזמרת-יוצרת הטורקייה אליינה טילקי. הוא יצא לאור ב-17 במאי 2022, בהוצאת חברת התקליטים דואן מיוזיק קומפני, כסינגל שלא מתוך אלבום. זהו מעין שיר המשך ל-"" כאשר בשניהם היא משווקת טילונים.

השיר הגיע למקום השלישי בטורקיה טופ 40.

## רקע וכתיבה
ב-"Aşk Ateşi" חזרה טילקי לעבוד עם המפיק המוזיקלי הטורקי אמרה קאראדומן עימו החלה את הקריירה המוזיקלית שלה בשנת 2016. השניים כתבו, הלחינו והפיקו את השיר. במסגרתו, חזרה לפרסם את מוצר הגלידה התעשייתי טילון, שמוצג בשלל סצנות שונות בווידאו קליפ המלא שלו.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-3 מיליון השמעות.

## וידאו קליפ
הווידאו קליפ הנלווה של "Aşk Ateşi" הועלה לערוץ היוטיוב של netd müzik ב-17 במאי 2022, ביום צאתו של השיר כסינגל. בתחילתו, ניתן לראות סרטונים שונים שצולמו בטיקטוק ולאחר מכן את טילקי אוחזת בטילון כשתלמידים נמצאים מסביבה. סצנות שונות מציגות אותה כשהיא רוקדת על עמוד.

נכון לאוגוסט 2023 עומד מונה הצפיות של הקליפ על למעלה מ-50 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אליינה טילקי
קטגוריה:שירי המשך
קטגוריה:שירים בטורקית
קטגוריה:שירים שנכתבו על ידי אליינה טילקי
קטגוריה:שירים שנכתבו על ידי אמרה קאראדומן
קטגוריה:שירים שהופקו על ידי אמרה קאראדומן
קטגוריה:שירי אהבה
קטגוריה:שירים על מזון ושתייה
קטגוריה:שירים על רגשות
קטגוריה:סינגלים בהוצאת DMC
Diamonds (שיר של ג'ובל)

"**Diamonds**" (בעברית: "**יַהֲלוֹמִים**") הוא שיר שהוקלט על ידי הצמד המוזיקלי השוודי ג'ובל בהשתתפות הזמרת-יוצרת הטורקייה אליינה טילקי. הוא יצא לאור ב-3 ביוני 2022, בהוצאת חברת התקליטים האחים וורנר שוודיה כסינגל שלא מתוך אלבום. הוא נכתב, הולחן והופק על ידי ג'ובל.

השיר הגיע למקום ה-15 במצעד הסינגלים השוודי.

## רקע וכתיבה
השיר נכתב, הולחן והופק על ידי ג'ובל. זהו שיתוף הפעולה הראשון בין הצמד לטילקי והוא נשלח לרדיו ברחבי העולם. "Diamonds" הוא שיר אהבה במסגרתו יש דיאלוג בין גבר (חברי ג'ובל) לאישה (טילקי). הם עוסקים במערכת יחסים שהתפוררה ובפזמון שרים "שים את היהלומים שלך עליי" ומנסים לבנות מערכת יחסים חדשה.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-15 מיליון השמעות.

## וידאו קליפ
הווידאו קליפ הנלווה של "Diamonds" פורסם ב-3 ביוני 2022, יומיים לאחר יציאתו כסינגל. בתחילתו, ניתן לראות את איסטנבול בחושך, כשאורות מאירים אותה. בהמשך לכך, חברי ג'ובל וטילקי משחקים במשחק קופסה מציאותי עם הולגרמה. בסצנות שונות נראית טילקי כשהיא מבצעת את הבתים שלה.

נכון לאוגוסט 2023 עומד מונה הצפיות של הקליפ על למעלה מ-5 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אליינה טילקי
קטגוריה:שירים באנגלית
קטגוריה:וידאו קליפים שצולמו בטורקיה
קטגוריה:שירי אהבה
קטגוריה:שירים על יהלומים
קטגוריה:סינגלים בהוצאת וורנר מיוזיק שוודיה
סן-קנטן (כדורסל)

**סן-קנטן כדורסל** (בצרפתית: **Saint-Quentin Basket-Ball**) היא קבוצת כדורסל צרפתית מסן-קנטן המשחקת בליגת העל הצרפתית ובליגת האלופות בכדורסל.

## היסטוריה
סן-קנטן BB נוסדה בשנת 1973 ממיזוג של Amicale Jumentier ו-Union sportive des Cheminots. בשנת 1982 התמזגה סן-קנטן BB בעצמה עם Foyer laique d'Harly.

בשנת 1988 עלתה הקבוצה לליגת העל הצרפתית וסיימה במקום החמישי. בעונת  העפילה לגביע קוראץ' ואף ניצחה בסיבוב הראשון בבית את המעצמה היוונית פנאתינאיקוס 69–57 לפני שהפסידה לה בחוץ 77–62 והודחה.

ב-1993, בעקבות קשיים כלכליים, ירדה סן-קנטן ל-National 4. היא עלתה לליגה השנייה ב-2000, ירדה בחזרה בשנה שלאחר מכן ועלתה ושיחקה בליגת המשנה עד 2009. הקבוצה השתתפה באופן קבוע בפלייאוף והפסידה בחצי הגמר ב-2006 לאורליאן וב-2007 לקמפר.

במהלך העשור השני של המאה ה-21 התנדנדה הקבוצה בין הליגה השנייה לשלישית, וב-2023 זכתה באליפות הליגה השנייה ועלתה לליגת העל. בעונתה הראשונה בחזרה הליגה הראשונה שיחקה בסן-קנטן הישראלים ויל ריימן (הושאל ממכבי תל אביב) ויפתח זיו (עבר באמצע העונה מגרנדה). הקבוצה סיימה במקום השישי בעונה הסדירה והפסידה 1–2 בסיבוב הראשון של הפלייאוף לאסוול ליון-וילרבאן, אך העפילה לראשונה מאז 1991 לתחרות אירופית כשהוגרלה לעונת  בבית ג' של ליגת האלופות בכדורסל.

## שחקנים
* הוגו בסון
* פארקר ג'קסון-כרטווית
* יפתח זיו
* לינטון טאונס
* ג'ייסון סיגרס
*  ויל ריימן

## קישורים חיצוניים

## הערות שוליים

קטגוריה:קבוצות כדורסל צרפתיות
קטגוריה:או-דה-פראנס: ספורט
אלי ברכה

**אליהו (אלי) ברכה** (נולד ב-1956) הוא ראש המועצה האזורית חוף השרון.

## ביוגרפיה
אביו שאול יליד סוריה ואמו ציפורה ילידת תימן, הייתה פעילה באצ"ל ונפצעה קשה בהפצצת תל אביב במלחמת העצמאות על ידי מטוסי חיל האוויר המצרי.

היה יו"ר ועד מושב בית יהושע ויושב ראש כפר הנוער ע"ש ב.צ. מוסינזון. חבר הוועד המנהל של עמותת דרך כפר משנת 2010.

בשנת 2009 נבחר לראשות המועצה האזורית חוף השרון, ומכהן בתפקיד זה ברציפות עד היום. מכהן גם כיו"ר ועדת הכלכלה במרכז השלטון האזורי בישראל.

ברכה הוא הבעלים של חברות שהקים בארצות הברית.
## השכלה וחיים אישיים
לברכה תואר בהנדסת מכונות ואוטומציה, תואר בחשבונאות וכלכלה מאוניברסיטת תל אביב, והוא מוסמך כרואה חשבון.

נשוי ללינדה לבית ליברמן, ילידת ארצות הברית, ואב לשלושה. מתגורר בבית יהושע.

## קישורים חיצוניים
* 
* 

## הערות שוליים

קטגוריה:ראשי מועצות אזוריות בישראל
קטגוריה:מועצה אזורית חוף השרון
קטגוריה:בוגרי אוניברסיטת תל אביב
קטגוריה:רואי חשבון ישראלים
קטגוריה:בית יהושע: אישים
קטגוריה:ישראלים שנולדו ב-1956
Tanırım İntiharı

"**Tanırım İntiharı**" (באנגלית: "**I Recognize the Suicide**"; בעברית: "**אֲנִי מְזַהָה אֶת הַהִתְאַבְּדוּת**") הוא שיר שהוקלט על ידי הזמרת-יוצרת הטורקייה אליינה טילקי. הוא יצא לאור ב-28 באוקטובר 2022, בהוצאת חברת התקליטים דואן מיוזיק קומפני, כסינגל שלא מתוך אלבום. הוא נכתב, הולחן והופק על ידי טילקי.

השיר הגיע למקום ה-12 בטורקיה טופ 40.

## רקע וכתיבה
השיר נכתב, הולחן והופק על ידי אליינה טילקי. "Tanırım İntiharı" הוא מעין שיר פנייה של טילקי לבחור מסוים, שיחסם אינם מתוארים במדויק. היא מדברת על כך שהיא מזהה התאבדות אפשרית ומוסיפה שהיא תעשה כל שביכולתה כדי למנוע זאת. בחלק מסוים בשיר, היא מציינת  ומתארת את הכאב והייאוש שלה.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-10 מיליון השמעות.

## וידאו קליפ
הווידאו קליפ הנלווה של "Tanırım İntiharı" הועלה לערוץ היוטיוב של אליינה טילקי ב-28 באוקטובר 2022, ביום צאתו של השיר כסינגל. בתחילתו, ניתן לראות את טילקי עומדת לבדה בתחנת דלק באמצע הלילה, כשהיא אוחזת בטלפון חכם. סצנות שונות בהן היא רצה ברחבי העיר משולבות גם כן. לבסוף, היא מגיע לבית החולים.

נכון לאוגוסט 2023 עומד מונה הצפיות של הקליפ על למעלה מ-10 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אליינה טילקי
קטגוריה:שירי המשך
קטגוריה:שירים בטורקית
קטגוריה:שירים שנכתבו על ידי אליינה טילקי
קטגוריה:שירים על התאבדות
קטגוריה:שירים על כאב לב
קטגוריה:סינגלים בהוצאת DMC
פסח לרנר

הרב **פול צבי (פסח) לרנר** הוא יו"ר תנועת ארץ הקודש ב ופעיל חרדי-אמריקאי. בנוסף הוא מכהן כסגן יו"ר ישראל הצעיר בדימוס.

## ביוגרפיה
לרנר למד בישיבת נר ישראל בבולטימור.

לרנר מונה ב-1991 לחבר המועצה הארצית של ישראל הצעיר, ושימש במשך כעשרים שנה כיו"ר ישראל הצעיר עד 2012, וקיבל את התואר סגן יו"ר ישראל הצעיר בדימוס.

לרנר היה מהפעילים לשחרור יונתן פולארד.

באוקטובר 2007 הקים לרנר את המועצה המאוחדת לירושלים , חזית של 18 ארגונים יהודים־אמריקאיים למען שמירה על אחדות ירושלים. המועצה הוקמה לאחר רמיזות של ראש ממשלת ישראל אהוד אולמרט וסגן ראש הממשלה חיים רמון כי סוגיית ירושלים עשויה לעלות לדיון בוועידת אנאפוליס בנובמבר אותה שנה.

לרנר הקים את תנועת ארץ הקודש על מנת לייצג את הקהילות האורתודוקסיות. לדעתו, הרפורמים והקונסרבטיבים השתלטו על המוסדות הלאומיים ומשתמשים בהם על מנת להשפיע על השיח במדינת ישראל במגוון רחב של נושאי דת ומדינה.

ב-2020 התמודדה התנועה לראשונה בבחירות ל, קיבלה 20,000 קולות ובכך הפכה לסיעה השלישית בגודלה בארצות הברית, השווים ל-25 מושבים.

נטען שלרנר קשור לתנועת דגל התורה ולחבר הכנסת יצחק פינדרוס, טענות שלרנר הכחיש.

לרנר הוא חבר בחבר הנאמנים של ההסתדרות הציונית העולמית.

לרנר חבר בוועדת פרס מוסקוביץ' לציונות.

לרנר עמד בראש הקואליציה לערכים יהודיים  מהקמתה ב-2017 ועד ל-2022.

## חיים אישיים
לרנר מתגורר בניו יורק.

## קישורים חיצוניים
* 
* 
* 
* 

## הערות שוליים

קטגוריה:יהודים אמריקאים
קטגוריה:ניו יורק: רבנים
קטגוריה:ההסתדרות הציונית
קטגוריה:משתתפי הקונגרס הציוני העולמי השלושים ושמונה
קטגוריה:אמריקאים שנולדו במאה ה-20
לא תתעב אדומי ולא תתעב מצרי

**לא תתעב אדומי** ו**לא תתעב מצרי** הן שתי מצוות לא תעשה האוסרות למנוע נישואין של גרי צדק שבאים מהעם המצרי או מהעם האדומי עם בן זוג יהודי.

מקור האיסור הוא בפסוק ב: 

התורה מגדירה את האיסור בהרחקת הדור השלישי של הגרים מעמים אלה על ידי ההנחיה: .

כמה ממוני המצוות מנו איסור זה במניין המצוות.

לדעת ספר החינוך מי שמחליט לא להתחתן עם דור שלישי של מצרי או אדומי משום שהצרו לישראל או בגלל שנאה למי שבא מעמים אלה עובר על האיסור, אך אינו לוקה כיון שהאיסור הוא לאו שאין בו מעשה.

הגר המצרי (או האדומי) עצמו וכן בנו אסורים לבוא בקהל, ואילו הנכד מותר. איסור זה נקרא בתלמוד **חייבי עשה**, כיון שאין מצוות לא תעשה בתורה שאוסרת לשאת גר מצרי, ואיסורו של הדור הראשון והשני נלמד מתוך היתרו של הדור השלישי. להלכה תופסים קידושין כאלה עם הדור הראשון או השני, אף על פי שהחיתון הזה אסור מהתורה, ויש צורך בגט כדי להתיר את הקידושין האלה.

## תקופת האיסור
בתוספתא מובא שרבי עקיבא סובר שמשעה שסנחריב בלבל את האומות אין הבחנה בין מצרים לאומות אחרות, וגר מצרי מותר לבוא בקהל מיד.
הרמב"ם פסק כדברים אלה של רבי עקיבא, והתיר לגר מצרי לבוא בקהל מיד.
לעומת זאת בה"ג מצדד שהאיסור נוהג גם כיום, וזאת משום שבתוספתא מובא שחכמים אמרו לרבן גמליאל שמצרים חזרו למקומם שנאמר: "מִקֵּץ אַרְבָּעִים שָׁנָה אֲקַבֵּץ אֶת מִצְרַיִם מִן הָעַמִּים אֲשֶׁר נָפֹצוּ שָׁמָּה".
מחלוקת זו מובאת להלכה ב.

האמור לעיל מתייחס לאיסור **להתחתן** עם מצרי או אדומי ראשון ושני. לגבי האיסור **לתעב** מצרי או אדומי שלישי (או יותר) כתב במנחת חינוך שהאיסור נוהג בזמן הזה.

## אחרי האב או אחרי האם
מצרי שני שנשא מצרית שנייה מוליד מצרי שלישי שמותר לבוא בקהל. מכאן מוכיח התלמוד שאין די בכך שהאב יהיה מצרי שני, שהולכים אחרי האם לעניין זה ובנה של מצרית ראשונה מאב מצרי שני דינו כמצרי שני.
נחלקו הראשונים האם הולכים רק אחר האם, ולכן בנה של מצרית שנייה ממצרי ראשון נחשב מצרי שלישי ומותר לבוא בקהל, או שהוא נחשב מצרי שני ואסור לבוא בקהל. לדעת הרמב"ם הולכים אחרי שני ההורים להחמיר, ואילו לדעת הרמב"ן הולכים רק אחר האם, והבן שלישי. לפי דרך הרמב"ם מובן מדוע לא נשא מנימין מצרית שנייה, אך לפי דברי הרמב"ן צריך לומר שמנימין עצמו היה נשוי כבר בלא קשר לתוכניתו להתרת נכדו לבוא בקהל. מחלוקת זו מובאת להלכה ב.

## ראו גם
* מנימין
## לקריאה נוספת
* הרב אליקים קרומביין, עמוני ומואבי, מצרי ואדומי, באתר אסיף

## הערות שוליים

קטגוריה:מצוות לא תעשה
קטגוריה:פרשת כי תצא
קטגוריה:מעמדות ויוחסין ביהדות
קטגוריה:גיור
קטגוריה:מצוות הנוהגות בזמן הזה